open-index/open-wikipedia-markdown huggingface dataset:
Nice for a Change

***Nice for a Change*** er debutalbumet til Zahl. Plata kom i butikkene 19. februar 2007. Blant musikerne er Christer Knutsen. Plata befinner i undersjangeren til country, americana. På åpningen på «Friday Nights» skal Zahl ha funnet de to første linjene på en dass i Tyskland.

## Sporliste
# «Nice for a Change»
# «Friday Nights»
# «Oh Life»
# «Really Gone»
# «Born to Rain»
# «What's the Matter»
# «Leave Me In»
# «Let's Not Worry»
# «Hold On»
# «I'll Try and Make You Cry»
# «Love Conquer Us»
## Medvirkende
### Musikere
* Geir Zahl - sang, gitarer, piano, kor, låtskriver, produsent
* Christer Knutsen - gitarer, piano, orgel, celesta, mellotron, munnspill, kor, produsent 
* Bård Halsne - gitarer, bakgrunnvokal på *Oh Life*
* Eirik Lye - bass 
* Pål Hausken - trommer, klokkespill på *Oh Life*
* Magne Vestrum - bass på *Oh Life*
* Øyvind Storesund - kontrabass på *Hold On*
* Britt Synnøve Johansen - bakgrunnvokal på *Nice for a Change* og *Friday Nights*, *Really Gone*, *Leave Me In*, *Let's Not Worry* og *I'll Try and Make You Cry*
* Mike Hartung - tekniker, miksing, produsent, bakgrunnvokal på *Oh Life*
### Øvrige
* George Tanderø - tekniker 
* Dave Collins - mastering
* Paal Audestad - fotograf
* Commando Group - coverdesign 
## Eksterne lenker
* Nice for a Change
Manaslu

**Manaslu** (også kjent som **Kutang**) er verdens åttende høyeste fjell, 8&nbsp;156 moh. Fjellet ligger i Mansiri Himal, eller Gorkha-massivet, en fjellkjede nordvest i Gorkha-distriktet i Nepal. Navnet «Manaslu» kommer fra sanskrit Manasa, som betyr «Åndens fjell».

Andministrativt ligger fjellet langt nord i Gorkha-distriktet, *Ghandaki sone* i  Nepals *Vestregion*. Det ligger ganske nær Gorkhas grense i øst mot Manang.

Manaslu er høyeste fjell i Mansiri Himal, og ligger omtrent 60 kilometer øst for Annapurna. Toppen ble først besteget i 1956 av en japansk ekspedisjon.

## Se også
* Liste over verdens høyeste fjell
* Nepals geografi

## Referanser
Cimber Sterling

**Cimber Sterling** (tidligere **Cimber Air**) var et dansk flyselskap basert i Sønderborg, Danmark som fløy innenlands i Danmark, samt til noen destinasjoner i Europa. Selskapet hadde baser i Københavns lufthavn (Kastrup), Sønderborg lufthavn og Billund lufthavn. 

Cimber Sterling operererte også flygninger i Norge, med ruter fra Bergen og Oslo til Billund og Ålborg.

## Historie
Selskapet ble etablert 1. august 1950 av kaptein Ingolf Nielsen. Scandinavian Airlines (SAS) kjøpte 26% of Cimber Air i mai 1998 men i mars 2003 ble andelen solgt tilbake til Cimber Air Holding slik at Cimber Air ble heleid av Cimber Air Holding. 

Cimber Air Germany var et underselskap basert i Kiel.

7. januar 2009 endret Cimber navnet sitt til Cimber Sterling. Samtidig kunngjorde det nye selskapet sine nye 20 ruter utfra København, Aalborg og Billund.

Cimber Sterling var blant flyselskapene som fylte hullet etter at Transavia avviklet sin virksomhet i Danmark i 2010.
Cimber Sterling erklærte seg selv konkurs 3. mai 2012.

## Destinasjoner

## Flåte
Cimber Air sin flåte besto av følgende fly: (oktober 2009)

Opplysningene kommer fra selskapets hjemmeside.

## Eksterne lenker
* 
* informasjonsside om Cimber Sterling
Teesside

**Teesside** er en universitetsby i North Yorkshire i England. Teesside er også navnet på Flerkjernebyregionen som består av Middlesbrough, Stockton-on-Tees, Redcar og omkringliggende boligområder.

## Olje- og gassterminal
Olje- og gassterminalen i Teesside tar imot råolje og våtgass fra rørledningen Norpipe Oil. Anlegget består av stabiliseringsanlegg, våtgassanlegg, lagringstanker for råolje og en utskipingshavn. Terminalen har ti lagringstanker med en kapasitet på 750 000 fat. Våtgassen blir transportert til våtgassanlegget, som har en kapasitet på 64 000 fat pr døgn. Her blir våtgassen separert i metan, etan, propan, normalbutan og isobutan. 

Terminalen har også fire lastekaier for råolje og våtgassprodukter.
Tracy Austin

**Tracy Austin** (født 12. desember 1962 i Palos Verdes i California) er en tidligere profesjonell kvinnelig amerikansk tennisspiller.

Austin ble profesjonell tennisspiller i 1978 og i løpet av sin tenniskarriere som varte til 1994 vant hun 30 single- og 4 doubletitler. Hun var nummer 1 på rankingen over verdens beste kvinnelige singlespillere i 22 uker i 1980. Hun har vunnet to Grand Slam-turneringer i single og en i mixeddouble. 

Austin deltok også på det amerikanske Fed Cup-laget i 1978&ndash;80 og hun spilte 14 Fed Cup-kamper hvorav hun vant 13. Hun ble i 1992, som den hittil yngste, opptatt i International Tennis Hall of Fame.

## Grand Slam-titler
*  **[[US Open (tennis)|US Open]]:**
** Single damer 1979 (hun beseiret Chris Evert med 6-3, 6-4 i finalen)
** Single damer 1981 (hun beseiret Martina Navrátilová med  1-6, 7-6, 7-6 i finalen)
*  **[[Wimbledon (tennis)|Wimbledon]]:**
** Mixed double 1980 (sammen med sin bror John Austin)

## Referanser


## Eksterne lenker
*
Royal Bahamas Defence Force Air Wing

**Royal Bahamas Defence Force Air Wing** ble etablert 26. november 1981 som en underavdeling av Bahamas militære organisasjon Royal Bahamas Defence Force. Tre sivilregistrerte fly ble anskaffet, men ble solgt i 1990 og det første militærregistrerte flyet, en Cessna 404, ble anskaffet. Royal Bahamas Defence Force Air Wing har anskaffet senere også en Cessna 421, men denne styrtet i 2002. I 2005 ble en Beech 350 anskaffet.

I dag består Royal Bahamas Defence Force Air Wing av to fly, en Cessna 404 og en Beech 350, begge stasjonert på Lynden Pindling International Airport i nærheten av Nassau.
Heinkel He 162

**Heinkel He 162** «Volksjäger» (folkejager) var et tysk en-motors jetdrevet jagerfly, utviklet av Heinkel for Luftwaffe under andre verdenskrig. Prototypen (VI+IA, Werk-Nr.200001) fløy 6. desember 1944, og flyet var det andre operative tyske jet-jagerflyet. Det var også det raskeste av sin generasjon fly uansett land. «Volksjäger» var Reichsluftministeriums offisielle navn på flyet, men det var også kjent som «Salamander» i utviklingsfasen. I tillegg fikk flyet kallenavnet «Spatz» (spurv) av Heinkel. Flyet besto hovedsakelig av tre ettersom det var lite tilgjengelig metall i Tyskland i sluttfasen av krigen. Mye av metallet ble også forbeholdt frontjagere som Messerschmitt Me 262 og Arado Ar 234.

Etter godkjenning fikk Heinkel produksjonsoppdraget den 15. september 1944, og allerede 69 dager senere, 6. desember 1944, fløy den første prototypen. Den styrtet imidlertid på grunn av materialsvikt ettersom det under planleggingen hadde vært forsøkt å klare seg i mest mulig grad uten knappe materialer som aluminium. Vingene og deler av skroget var derfor konstruert av tre. Materialsvikten fortsatte å være et problem med He 162. Til slutt ble det fastsatt en fartsgrense på 600&nbsp;km/t. He 162 var også utstyrt med katapultsete, som på grunn av maskinens svakheter ble benyttet ganske ofte. Første gangen flyet var i kamp skjedde den 26. april 1945, og den førte angivelig til en nedskytning. På grunn av krigssituasjonen nådde bare noen få maskiner frem til fronten. Omkring 50 maskiner ble etter kapitulasjonen erobret av britene på militærflyplassen Leck/Schleswig.

## Trivia
En ide var at medlemmer av Hitlerjugend skulle fly He 162 ettersom voksne Luftwaffe-piloter etter hvert hadde blitt en mangelvare. Flyet viste seg imidlertid å være vanskelig å fly, selv for erfarne piloter og ideen med unge piloter ble skrinlagt.

## Spesifikasjoner

## Referanser


## Litteratur
* Balous, Miroslav and Bílý, Miroslav. 'Heinkel He 162 Spatz (Volksjäger) (CZ/EN). Prague, Czech Republic: MBI, 2004. ISBN 80-86524-06-X.

## Eksterne lenker
* Wings Palette-fargelegging
Acergy

**Acergy S.A.** var en av fire hovedaktører (Subsea7, Technip og Saipem) blant havbunnsingeniør- og konstruksjonsselskaper. Havbunnsingeniør og konstruksjon omfatter bygging, transport, installasjon, vedlikehold og fjerning av undervannsinfrastruktur og systemer for produksjon av olje og gass.

Selskapet hadde en markedsverdi på tre milliarder dollar og opp i mot 7000 ansatte. Virksomheten ble organisert i regionale divisjoner over hele verden med hovedkontor i Sunbury i England. De viktigste områdene til nå har vært Nordsjøen og Vest-Afrika med økende aktivitet i Brasil og Asia. 

Tjenestene dekker:
* SURF (Subsea, Umbilicals, Risers & Flowlines)
* IMR (Inspeksjon, Vedlikehold & Reparasjon)
* Conventional (faste plattformer og tilknyttet rørledning)
* Trunkline (legging av rørledning)

Selskapet ble stiftet som Stolt Nielsen Seaway tidlig på 1970-tallet og vokste organisk og ved overtakelse av andre selskaper. 
Da skipsreder Jakob Stolt-Nielsen solgte seg ut av daværende Stolt Offshore i 2005 var et av kriteriene for salget at Stolt-navnet skulle vekk. Det nye navnet Acergy ble tatt i bruk 1. februar 2006. Navnet kommer av latin *acer* som betyr ener og den siste stavelsen i ordet "energy".

## Sammenslåing
21. juni 2010 ble det kunngjort at Acergy skulle inngå en likeverdig sammenslåing med det konkurrerende selskapet Subsea 7. Det nye selskapet vil være dominerende i sin bransje og ha navnet Subsea 7. Denne sammenslåingen ble fullbyrdet 10. januar 2011 og firmanavnet Acergy er ikke lengre i bruk. Inntil videre vil fartøyene som har "Acergy" i navnet ikke endre navn.

## Flåte

### Skip
* Acergy Condor 
* Acergy Discovery 
* Acergy Eagle
* Acergy Falcon
* Acergy Harrier
* Acergy Hawk
* Acergy Legend
* Acergy Osprey
* Acergy Petrel
* Acergy Viking
* Far Saga (time charter)
* Pertinacia (time charter)
* Polar Queen (time charter)
* Sapura 3000, 
* Skandi Acergy
* Acergy Havila (Newbuild)
* Borealis (Newbuild)

### Prammer
* Acergy Polaris, 
* Arwana
* Acergy Orion
## Referanser


## Eksterne lenker
* 
* 
*
Joseph Hirshhorn

**Joseph Herman Hirshhorn** (født 11. august 1899, død 31. august 1981) var entreprenør, finansmann og kunstsamler. Han var opprinnelig fra Latvia, men utvandret til USA sammen med sin mor, som var blitt enke, da han var seks år gammel.

## Biografi
Hirsholm fikk seg jobb på et kontor på Wall Street bare 14 år gammel. Tre år senere, i 1916, ble han aksjemegler og tjente $168&nbsp;000 det året. Han solgte seg ut av sine investeringer på Wall Street bare to måneder før krakket i 1929 og tok ut $4 millioner kontant. 

Formuen skapte han på gruvedrift og oljehandel. I 1930-årene fokuserte han mye på gull og uran i Canada og etablerte et kontor i Toronto i 1933 til tross for at byen på den tiden var lite vennlig mot utlendinger. I 1950-årene var han og geologen Franc Joubin ansvarlige for Big Z-funnet av uran i nordøstlige Ontario og den påfølgende etableringen av Elliot Lake, Ontario. **Hirshhorn Avenue**, en boliggate i byen er oppkalt etter ham. Da han i 1960 solgte sin siste uran-aksje, hadde han tjent over 100 millioner dollar i kontanter på urandriften.  Det skjedde ikke uten kontroverser, han ble etterforsket av politiet og to ganger dømt for å bryte kanadisk lov når det gjaldt valutaveksling. Han var også tiltalt for flere andre forhold. 

Da han begynte å tjene penger, begynte han også å kjøpe kunst. 

## Litteratur
* Hyams, Barry (1979): *Hirshhorn, Medici from Brooklyn: A biography*. Dutton, ISBN 0-525-12520-5

## Se også
*Hirshhorn Museum and Sculpture Garden
Pedal

__NOTOC__

**Pedal** (av latin: *pede*, «fot») er en del av et maskineri, beregnet til å ha eller bruke foten på. Mange apparater som rokk, treskemaskin, slipestein m. fl. har hatt varianter som har vært pedaldrevet. 

## Kjøretøyer
Både biler, fly, helikopter og mange andre kjøretøyer har pedaler til betjening av forskjellige funksjoner. 

Standard pedalfunksjoner på biler, er gasspedal (av «forgasser»), bremse, og på biler med manuell girkasse, clutch. Noen biler har også en pedal for parkeringsbrems.

I fly er det vanlig at pedalene betjener sideroret.

### Sykler
På en sykkel er pedalene montert på kranklagerakslingen. Kraften overføres med kjede og tannhjul til bakhjulet som driver sykkelen. På velocipedene (populært kalt «veltepettere») satt pedalene direkte på forhjulets nav.
På enkelte tråsykler aktiverer man bakbremsen ved å trå baklengs på pedalene.

#### Motorsykler
Standard pedal-oppsett for motorsykkel er en pedal for gir på venstre side, en for bakbremse på høyre side, og ofte en kickstart-pedal litt bakenfor bremsepedalen.

## Orgler
Pipeorgler i alle størrelser var før pedaldrevne. Organisten betjente ett sett pedaler som slapp luft ut i bass-pipene, mens en assistent betjente pedalene som forsynte orgelet med luft.
Mindre pedaldrevne orgler kalles gjerne tråorgler. Er belgen lekk, kan det være slitsomt å få lyd i instrumentet. 

Større orgler hadde ofte både tre og fire sett med klaviaturer. Klaviaturet med de dypeste (bass-) tonene ble da laget og plassert slik at organisten trykket på «tangentene» med føttene. Dette er opphav til uttrykket pedaltoner som brukes også om basstoner i annen musikkutøvelse enn orgel. For slike orgler måtte en annen person (belgtråkkeren) sørge for at der kom luft til pipene.

## Galleri

A Tioga brand ('Beartrap' model) bicycle pedal.jpg|Sykkelpedal
Punt-pedalo.jpg|Pedaldrevet båt
SIFA-Pedal.jpg|Dødmannspedal (nødbremse) på et tysk tog
Weissenau Holzhey-Orgel Pedal.jpg|Orgelpedaler
Expo Pink Floyd - David Gilmour's old effect pedal.jpg|Effektpedal for el-gitar
Dixon-double-pedal.jpg|Trommepedaler
Pedalo IMG 2877.JPG|Pedalbåt
Draisine-templin.jpg|Pedaldrevet dresin
Dakis Joannou

**Dakis Joannou** er en gresk-kypriotisk industrimann og kunstsamler. Han ansees som en av de viktigste samlere av europeisk samtidskunst. Han eier verk av blant andre Jeff Koons, Vanessa Beecroft, Michael Bevilacqua, Ashley Bickerton, Cai Guo-Qiang, Maurizio Cattelan, Verne Dawson, Matt Greene, Mike Kelley, Joseph Kosuth, Liza Lou, Miltos Manetas, Takashi Murakami, Ningura Napurrula, Shirin Neshat, Cady Noland, Chris Ofili, Gabriel Orozco, Yinka Shonibare, Shahzia Sikander, Kara Walker, Nari Ward og Christopher Wool.  

Mange av verkene har vært utstilt i ledende museer.

Joannou er grunnlegger av Deste Foundation, et senter for samtidskunst.

## Referanser
James Legge

**James Legge** (1815–1897) var en britisk sinolog, misjonær og viktig oversetter av klassisk kinesisk litteratur og filosofi. Det romaniseringssystem han utviklet, fikk betydelig gjennomslag og er kjent som leggeromaniseringen.

## Liv og virke
Legge studerte ved Kings College i Aberdeen og ved *Highbury Theological College* i London. I 1839 la han ut på reise til  Kina, men forble underveis i to år i Malakka, der han ledet stedets anglo-kinesiske *college*. Colleget ble flyttet til Hongkong og Legge fulgte med og forble der i 30 år.

Legge var to ganger gift, først med Mary Isabella Morison (1816–1852), og etter hun døde med enkefruen Hannah Mary Willetts (død 1881, født Johnstone).

I 1841 begynte han med sin oversettelse av de konfucianske klassikere, og ble ferdig kort før sin død. Hans rådgiver var Wang Tao, som var tilhenger av Taipingsekten. Wang Tao var flyktet fra Qingregjeringen til Hongkong. 

I 1870 reiste Legge tilbake til Aberdeen og underviste fra 1884 ved University of Edinburgh. Han innehadde også den nyopprettede lærestolen for kinesisk språk og litteratur ved Oxford.

## Viktigste verker
* *The Life and Teaching of Confucius* (1867)
* *The Life and Teaching of Mencius* (1875)
* *The Religions of China* (1880)
* *[http://etext.library.adelaide.edu.au/f/fa-hien/f15l/ A Record of Buddhistic Kingdoms: Being an account by the Chinese Monk Fa-Hien of his travels in India and Ceylon (A.D. 399-414) in search of the Buddhist Books of Discipline] *. Oxford, Clarendon Press, 1886. Reprint: New York, Paragon Book Reprint Corp. 1965. ISBN 0-486-21344-7

## Referanser
Ringnes gård

**Ringnes gård** kan vise til en av to norske storgårder:

*Ringnes (Krødsherad) – i Krødsherad i Buskerud
*Ringnes (Stange) – i Stange på Hedmarken
Ronald Lauder

**Ronald Steven Lauder** (født 26. februar 1944 i New York) er en amerikansk forretningsmann, filantrop og kunstsamler. Han er sønn av Estée Lauder og Joseph Lauder, som grunnla kosmetikkfirmaet Estée Lauder. 

Lauder skal ha vekket Trumps interesse for Grønland i 2018.

## Referanser
Theobald Boehm

**Theobald Boehm** (født 9. april 1794 i München i Bayern, død 25. november 1881 samme sted ) var oppfinner og fløytist.

Boehm lærte gullsmedfaget av sin far. Etter å ha laget sin første tverrfløyte lærte han instrumentet raskt å kjenne, og allerede som 18-åring ble han ansatt i *Det kongelige bayerske orkesteret*; da han var 21 var han førstefløytist. Mens han utøvde instrumentet eksperimenterte han også med å lage fløyter av mange ulike materialer; blant annet tropiske hardtresorter (vanligvis grenadillatre), sølv, gull, nikkel og kobber. Han utførte også eksperimenter med å flytte plasseringen av tonehullene. Etter å ha studert akustikk ved universitetet i München begynte han i 1832 arbeidet med å forbedre tverrfløyten. I 1847 tok han patent på et revolusjonerende nytt grepsystem som danner utgangspunktet for utformingen av enhver moderne tverrfløyte, og har påvirket grepsystemet til flere andre instrumenter. Instrumentet ble for første gang vist frem under Londonutstillingen i 1851. I 1871 gav Boehm ut «Die Flöte und das Flötenspiel» (Fløyten og fløytespilling), en bok som omhandler de akustiske, tekniske og artistiske aspektene ved Boehmfløyten.

## Verk
* *Die Flöte und das Flötenspiel in akustischer, technischer und artistischer Beziehung*. Zimmermann, Frankfurt a.M. 1980 
* *Über den Flötenbau und die neuesten Verbesserungen desselben*. Schott, Mainz 1847
* *Schema zur Bestimmung der Löcherstellung auf Blasinstrumenten.* red. og innledning av Karl Ventzke. Etterord av Otto Steinkopf (= Edition Moeck 4020). Moeck, Celle 1980, ISBN 3-87549-011-8.

## Referanser


## Litteratur
* 
* Gabriele Buch-Salmen, Adelheid Krause-Pichler: *Handbuch Querflöte.* Bärenreiter, Kassel 1999, ISBN 3-7618-1344-9.
* Gustav Scheck: *Die Flöte und ihre Musik.* Schott, Mainz 1975, ISBN 3-7957-2765-0.
* Karl Ventzke: *Boehm-Instrumente* (= *Fachbuchreihe Das Musikinstrument.* Bind 39). Verlag Das Musikinstrument, Frankfurt am Main 1982, ISBN 3-920112-30-X.

## Eksterne lenker
* 
* 
* 
* 
*
Reichsluftfahrtministerium

**Reichsluftfahrtministerium** (RLM), Riksluftfartsministeriet, var et departement i det tredje rike med hovedkvarter i Berlin. 

## Historie
Reichsluftfahrtministerium hadde ansvaret for utviklingen og produksjonen av fly for Luftwaffe. Hermann Göring ledet ministeriet, noe som ga det en særstilling innen det NSDAP. I forbindelse med den tyske opprustningen før andre verdenskrig vokste RLM betraktelig.

## Bygningen, Detlev Rohwedder-huset
Bygningen ble oppført på Hermann Görings ordre mellom 1935–1936 og har i dag adresse Wilhelmstraße 97 / Leipziger Straße 5–7 som dagens adresse. Bygget ble tegnet av Ernst Sagebiel, og er et typisk eksempel på nasjonalsosialistisk arkitektur. Det var et av få bygg som klarte seg under bombingen av Berlin under krigen. Etter krigen ble bygget først overtatt av den sovjetiske okkupasjonsmakten, og deretter av Øst-Tysklands ministerråd. Som *Haus der Ministerien* ble bygningen et fokalpunkt for folkeoppstanden 17. juni 1953.

Etter den tyske gjenforeningen huset bygningen institusjonen *[[Treuhand]]* som arbeidet med å privatisere tidligere statlig eide østtyske bedrifter. Den første lederen av *Treuhand* var Detlev Karsten Rohwedder som ble drept 1. april 1991. Ingen ble dømt for mordet, men pressen mottok et brev, angivelig fra Rote Armee Fraktion der denne organisasjonen påtok seg ansvaret. Bygningen ble 16. januar 1992 oppkalt etter ham, med det offisielle navnet *Detlev Rohwedder-huset* (tysk: *[[Detlev-Rohwedder-Haus]]*).

Bygningen har siden 1999 huset det tyske finansdepartementet.

## Referanser


## Eksterne lenker
* 
* Det tyske finansdepartementets presentasjon av bygningens historie
Dolphin Drilling

**Dolphin Drilling** (tidligere **Fred. Olsen Energy**) tilbyr tjenester til offshoreindustrien innen utvikling og produksjon av olje og gass. Selskapet operererer i dag med to divisjoner; boring og en ingeniør- og fabrikkdivisjon. 

Selskapet har hovedkontor i Oslo, samt kontorer i Stavanger, Storbritannia, Brasil, Mexico, Ungarn, India, USA og Singapore. Selskapet ble etablert i 1997 og er notert på Oslo Børs med ticker FOE. Største eiere er selskapene Bonheur og Ganger Rolf, som kontrolleres av Olsen-familien. Styreformann er Anette Olsen.

Selskapsverdi 52 millioner kroner (per 15. april 2019) 

## Flåte som eies og opereres
* 1 ultradypvann boreskip – 10 000 ft vanndyp
* 1 dypvann borerigg – 7 000 ft vanndyp
* 6 Medium vanndyp halvt nedsenkbare borerigger
* 1 britisk sertifisert halvt nedsenkbar boligrigg

### Fartøyer
*Belford Dolphin
*Byford Dolphin
*Bideford Dolphin
*Borgland Dolphin
*Borgny Dolphin
*Bredford Dolphin
*Bolette Dolphin
*Bollsta Dolphin

*Borgsten Dolphin
*Borgholm Dolphin
*Blackford Dolphin

### Tidligere FOE-eide rigger
*Bulford Dolphin – First Olsen Ltd. solgte i september 2007 «Bulford Dolphin» for 211 millioner dollar til det indiske Aban Offshore. Riggen fikk navnet Aban Pearl. Riggen forliste mai 2010 utenfor Venezuela.

## Referanser


## Eksterne lenker
* 
* 
*
Talkshow

Et **talkshow** er en type studiobasert TV-program hvor samtalen står sentralt. Ordet stammer fra amerikansk engelsk «talkshow», mens det tilsvarende britisk engelske ordet er «chatshow». På svensk kalles det *pratprogram*. Talkshow er ofte direktesendte.
Dermed har det blitt et varemerke for kommersielle TV-kanaler, spesielt i USA. Basiselementene i programformen er en programleder, gjester og publikum.
Den ene blir sendt tidlig på kvelden, det er ofte en kvinnelig programleder og en tar for seg intime og private saker relatert rundt og med et fokus på enkeltpersoner og forholdet mellom dem. Eksempler på dette er *[[The Oprah Winfrey Show]]*, *[[The Ricki Lake Show]]* og *[[The Jerry Springer Show]]*.

Den andre typen blir sendt sent på kvelden, det er ofte en mannlig programleder og programmet relaterer seg rundt offentlige personer som kjendiser eller politikere. *[[Non-Summit]]* fra Sør-Korea, *[[Late Night with Conan O'Brien]]*, *[[The Tonight Show]]* i USA og *[[Senkveld med Thomas og Harald]]* og *[[Skavlan]]* i Norge og Sverige er eksempler på dette.

## Eksterne lenker
*
James Ashcroft

**James Ashcroft** (født 12. september 1878 i Liverpool, England, død 9. april 1943) er en tidligere fotballspiller for bl.a. Woolwich Arsenal og Blackburn Rovers. Hans rolle på banen var som keeper. 

Ligadebuten for Woolwich Arsenal kom 15. september 1900 mot Burton Swifts (2. divisjon, 0-1 borte, ca. 1 300 tilskuere). Han fikk A-landskamper for England (debut: 17.02. 1906 mot Irland (5-0 i Belfast), 3 kamper, 0 mål), og spilte for følgende klubber: Wilby’s United (junior), Anfield Recreation Club (junior), Garston Copperworks (junior), Everton (amatør), Gravesend United (1899), Woolwich Arsenal (juni 1900: 273 k, 0 mål), Blackburn Rovers (mai 1908) og Tranmere Rovers (fra 1913). Rykket opp til 1. divisjon i 1903/04. Vinner av «Southern Profossional Charity Cup» i 1905/06 (og finalist i 1903/04). Representerte «The Football League» ved 2 anledninger (1904 og 1906). Fra Gravesend United til Woolwich Arsenal 20. juni 1900. Fra Woolwich Arsenal til Blackburn Rovers 5. mai 1908.

## Karriere
Malmö Aviation

**Malmö Aviation**, nå kalt BRA, er et regionalt flyselskap med base i Malmö, Sverige. Selskapet flyr ruter innenriks i Sverige. Selskapets hovedbase er på Malmö lufthavn, med hub på Stockholm-Bromma lufthavn.  I 2016 byttet Malmö Aviation og Braathens Regional varemerke til BRA (kort for Braathens Regional Airlines).

## Flåte
Malmö Aviations flåte består av følgende fly (januar 2013): 

*9 Avro RJ100
*3 Avro RJ85

## Referanser


## Eksterne lenker
*
Jon Heder

**Jonathan Joseph «Jon» Heder** (født 26. oktober 1977 i Fort Collins i Colorado) er en amerikansk skuespiller som fikk sitt gjennombrudd med filmen Napoleon Dynamite i 2004.

Jon Heder hadde hovedrollen i filmen Blades of Glory, sammen med Will Ferrell i 2007.

## Referanser


## Eksterne lenker
*
Skobespar

**Skobespar** var knotter av jern i omtrent samme størrelse som tegnestifter. De var formet som en liten kuppel som sto på tre pigger.

Disse ble slått inn i lærsåler for å dempe slitasje. Sålelær var noe mindre slitesterkt enn dagens sålemateriale. Sålene kunne skiftes ut hos en skomaker, men det kostet penger, så skobesparene hadde sin glanstid så lenge lærsålene var enerådende.

Det nye gummimaterialet uskide og nye limtyper var mere vennlig mot tregolv, så skobespar er gått over i historien som kuriositerer.
Derbi

**Derbi** er et italiensk-eid varemerke som startet og produseres i Spania. Eierne er PiaggioGroup. Derbi lager mopeder, firehjulinger (ATV) og lette motorsykler. De siste årene har selskapet også produsert tyngre sykler. Derbi har gjennom en årrekke vært en populær moped og lett motorsykkel her til lands, Derbi omsatte for godt over 100 millioner norske kroner i Norge da den nye Derbi GPR kom på markedet i 2004.

Derbi er kjent for røft design og holdbare motorer som er svært lett å trimme (øke effekt).
Annapurna

**Annapurna** (også **Annapurna Himal**) er en fjellkjede i Himalaya. Det høyeste punktet, **Annapurna I**, ligger 8091 moh., noe som gjør det til verdens tiende høyeste fjell. I 1980 ble høyden oppgitt til 8078 meter. 

Annapurna ligger i Nepal, og navnet er sanskrit for «Innhøstingens Gudinne» eller fruktbarhetsgudinnen. Administrativt ligger kjeden på østgrensa til Myagdi mot Kaski, i *Dhaualagiri sone* i Nepals *Vestregion*. Fjellet går høyt opp inne i Kaski, men toppen på Annapurna I skal være innafor Myagdi.

## Annapurna I
Annapurna I regnes som et av de farligste fjell i verden å bestige, mye på grunn av svært stor skredfare og fordi klatringen er teknisk vanskelig. Pr. 2018 hadde 191 mennesker stått på toppen, og 63 personer har omkommet under forsøk på bestigning av fjellet.

Annapurna I var det første fjell over 8000 meter som fikk en vellykket bestigning. Området var lite utforsket og kartene var ufullstendige eller upålitelige. Den 3. juni 1950 sto Maurice Herzog og Louis Lachenal fra en fransk ekspedisjon som de første mennesker på toppen av et av verdens 14 fjell over 8000 meter. Ekspedisjonen hadde noen uker tidligere gitt å nå toppen av Dhaulagiri.

Den 23. april 2019 besteg Håkon Åsvang toppen, som første nordmann.

## Annapurna II
Annapurna II, den østligste toppen i massivet, ble først klatret i 1960. I forhold til høyde over havet (7937 moh.), avstand til nærmeste høyere topp (30,5 kilometer til Annapurna I), og primærfaktor (2437 meter) er også Annapurna II et av Himalayas mest overveldende fjell, og det 16. høyeste fjell i verden.

## Machapuchare
Machapuchare (6993 moh.) er en annen markant topp i Annapurna-massivet. Dette er et av Nepals hellige fjell, og derfor stengt for klatrere.

## Se også
* Liste over verdens høyeste fjell
## Referanser


## Eksterne lenker
* 
* Kart over Annapurna-kjeden
* Annapurna på Peakware 
* Annapurna I på summitpost.org
* Annapurna Base Camp fotogalleri 
* Annapurna Base Camp Trek av Rangan Datta
Herskapelig

***Herskapelig*** var en norsk tv-serie som gikk på NRK1 fra 1997 til 2006 med Toppen Bech som programleder. I denne serien fikk man et innblikk i landets mest fornemme slott og herregårder. Toppen Bech klarte å få de ofte mediesky eierne til å vise sine praktfulle hjem med alt det de hadde av antikviteter, praktfullt interiør og kulturhistoriske minner på tv. I 2004 ble også herregårder i England, Danmark og Sverige besøkt.

## Sesongoversikt

## Noen av herregårdene og hotellene som ble besøkt

## Bak serien

* Regi:Toppen Bech, Liv Ørsted, Pål Sommer-Erichson, Vivi Børli, Nina Matheson, Bjørn Scheele, Kristoffer Metcalfe, Erlend Røeggen
* Produksjonsledere: Eva Marie Gransæter, Berit Ruud Bekken

## Referanser


## Eksterne lenker
*
Peter Iwers

**Peter Iwers** (født 15. mai 1975 i Stockholm) er en svensk musiker som tidligere spilte bass i det svenske metallbandet In Flames. Han er nåværende bassist i den svenske supergruppa The Halo Effect, som består utelukkende av tidligere medlemmer av In Flames. Han er bosatt i Göteborg.

Han har tidligere spilt i et band kalt Chameleon. Bassisten er veldig interessert i Sci-fi, og elsker Star Wars. 

## Referanser


## Eksterne lenker
* 
* 
*
Hilde & Brede show

***Hilde & Brede show*** er en norsk humorserie med Brede Bøe og Hilde Lyrån som gikk på TV 2 i 2002 og 2007. Serien var en blanding av studioopptredener og sketsjer som alle ble spilt av Bøe og Lyrån. Best huskes kanskje Bøes parodier på Nils Arne Eggen. Programmet gikk på fredager. 

Premieren ble sett av 630 000.  

## Noen av karakterene i serien
Hilde spilte rollen som den noe påvirkede russepresidenten Sandra Fagerborg, den noe ufine «dentopaten» og tannlegen Sol Kloppen, og som den ulekre magister i sammenliknende samlivsstatistikk Liv I. Leiren.

Brede Bøe spilte rollen som en filosoferende Nils Arne Eggen, provokosjonskunstneren Doffen fon Krogh og den stats autoriserte klokkeren Aron Dahl.

## Referanser
Stolmen

**Stolmen** er den fjerde største øya i Austevoll kommune i Vestland. Som de fleste andre øyer ute mot kysten er kjennetegnet nakne knauser, lyngheier og litt skog. Høyeste punktet på Stolmen heter Såta og er ca. 60 meter høyt.

Befolkningskonsentrasjonene heter Våge, Aarland, Stangeland, Mølna, Kvalvågen og Valhammar.

Øya har 206 innbyggere pr. januar 2007.

Stolmabrua binder øya sammen med øya Selbjørn. Da den ble fullført i november 1998 var den verdens lengste fritt frembygg-kassebro i lettbetong. Per 2019 er det to butikker på Stolmen; Joker Stolmen og Kakeriet.

## Historie

Det har blitt gjort arkeologiske funn fra bl.a. vikingtiden.

Det var stor tysk aktivitet på Stolmen under andre verdenskrig. På det meste var over 1000 tyskere stasjonert her. De bemannet observasjonsposter, radiostasjon og kystartilleri.

På 70-tallet var det en Decca-stasjon helt sør på øya på Våge.
United World College of South East Asia

**United World College of South East Asia**, er en av skolene til United World Colleges stiftelsen. Skolen ble grunnlagt som den andre skolen til UWC i 1971. Skolen holder til i bygningene til en tidligere britisk militær skole. Skolen er den aller største av UWC skolene med over 2900 elever. Grunnen til den store elevmassen er at skolen også fungerer som en internasjonal ​barne- og ungdomsskole i Singapore. 

## Historie
Det var Kurt Hahn som så for seg en skole hvor unge mennesker fra hele verden kunne studere og bo sammen. Tanken bak dette var å skape økt forståelse og toleranse på kryss av etniske, religiøse og politiske grenser. Denne idéen kom til live med åpningen av Atlantic College i 1962. UWC stiftelsen ble utvidet med åpningen av UWC i Singapore i 1971. Denne skolen ble først startet som en partner skole, men ble fullverdig UWC medlem i 1975.  

## Opptak
Opptak til skolen er basert på personlig motivasjon og akademiske resultater, uavhengig av etnisk, nasjonal, religiøs eller økonomisk bakgrunn. Elever søker opptak til UWC sine skoler gjennom hvert lands respektive nasjonalkomitéer, som igjen avgjør hvem som får plass. Elevene er mellom 16 – 18 år ved opptak. Praktisk talt alle elever har blitt tildelt stipender og legater for å dekke skolepengene. Disse stipendene og legatene er finansiert av tidligere elver, andre givere, forskjellige nasjonalkomitéer og utdanningstipender fra diverse statlige institusjoner. Den norske nasjonalkomitéen sender hvert år en eller to norske elever til skolen.

## Aktiviteter ved skolen
Alle elevene studerer for å få det anerkjente International Baccalaureate Diploma. Dette er et krevende undervisningsprogram på videregående skole nivå, hvor elevene velger seks eller sju fag fra bestemte fag grupper. Skolen legger stor vekt på at elevene skal aktivt delta i diskusjoner og prosjekt grupper som tar for seg internasjonale spørsmål. 

Utenom det faglige programmet må elevene også delta i andre samfunnsnyttige aktiviteter. Ved skolen i Singapore blir det lagt spesielt vekt på aktiviteter som hjelper de svak stilte samfunnene i bystaten. 

## Kjente elever
*Daniel Bennett – Profesjonell fotball spiller. 
*Sean Ghazi – Skuespiller fra Malaysia
*Khairy Jamaluddin – Politiker fra Malaysia 
*Jason Lo – Tv-personlighet og musiker fra Malaysia
*Anya Major – Modell og skuespiller
*Blair McDonough – Skuespiller fra Australia

## UWC's motto
*UWC makes education a force to unite people, nations and cultures for peace and a sustainable future. We educate individuals to take responsibility for shaping a better world.*

## Eksterne lenker
* Skolens hjemmeside
* United World Colleges
* Norske nasjonalkomitéen
Waterford-Kamhlaba United World College of Southern Africa

**Waterford Kamhlaba UWCSA**, er en av skolene til United World Colleges stiftelsen. Skolen ble grunnlagt av den britiske læreren Micheal Stern i 1963, under navnet Waterford School. Skolen ble offisielt en UWC skole i 1981 og omdøpt til *'Waterford Kamhlaba United World College of Southern Africa. 

==Historie==
Det var Kurt Hahn som så for seg en skole hvor unge mennesker fra hele verden kunne studere og bo sammen. Tanken bak dette var å skape økt forståelse og toleranse på kryss av etniske, religiøse og politiske grenser. Denne idéen kom til live med åpningen av [[Atlantic College]] i [[1962]]. Micheal Stern var i sterk opposisjon til [[apartheid]]systemet som regjerte i [[Sør-Afrika]]. Han mente utdanning skulle være tilgjengelig for alle, uansett hudfarge. Hans sterke misnøye med apartheid førte til at han ble måtte si opp sin stilling som rektor ved en skole i [[Johannesburg]], og flykte til [[Swaziland]]. Der åpnet han i 1963 Waterford School, en skole som tok opp elever uavhengig av deres bakgrunn eller hudfarge. Skolen ble fort meget kjent og [[Nelson Mandela]], [[Desmond Tutu]] og [[Seretse Khama]] sendte barna sine til denne skolen.   

==Opptak==
Opptak til skolen er basert på personlig motivasjon og akademiske resultater, uavhengig av etnisk, nasjonal, religiøs eller økonomisk bakgrunn. Elever søker opptak til UWC sine skoler gjennom hvert lands respektive nasjonalkomitéer, som igjen avgjør hvem som får plass. Elevene er mellom 16 – 18 år ved opptak. Praktisk talt alle elever har blitt tildelt stipender og legater for å dekke skolepengene. Disse stipendene og legatene er finansiert av tidligere elver, andre givere, forskjellige nasjonalkomitéer og utdanningstipender fra diverse statlige institusjoner. Den norske nasjonalkomitéen sender hvert år tre elever til Waterford Kamhlaba UWCSA.

==Aktiviteter ved skolen==

Alle elevene studerer for å få det anerkjente [[International Baccalaureate]] Diploma. Dette er et krevende undervisningsprogram på videregående skole nivå, hvor elevene velger seks eller sju fag fra bestemte faggrupper. Skolen legger stor vekt på at elevene skal aktivt delta i diskusjoner og prosjekt grupper som tar for seg internasjonale spørsmål. 

Utenom det faglige programmet må elevene også delta i andre samfunnsnyttige aktiviteter. Ved Waterford legges det stor vekt på aktiviteter som underbygger idéen om at kunnskap må deles. Elevene underviser derfor lokalbefolkningen i grunnleggende fag og kunnskap som matte, engelsk, historie og sykdomsprevensjon.

==UWC's motto==
*UWC makes education a force to unite people, nations and cultures for peace and a sustainable future. We educate individuals to take responsibility for shaping a better world.''

## Eksterne lenker
* Skolens hjemmeside
* United World Colleges
* Norske nasjonalkomitéen
Incirlik Air Base

**Incirlik Air Base**  (tyrkisk: İncirlik Hava Üssü) er en NATO-flystasjon i İncirlik, 12 km øst for Adana, Tyrkias femte største by, og 56 km fra Middelhavet.

Den ble bygget 1951–1954 av U.S. Army Corps of Engineers og satt i operasjonell drift i 1955. Høsten 2019 var omtrent 2000 amerikanere stasjonert her. Basen brukes også av det tyrkiske luftforsvaret, og tidligere har Royal Air Force og styrker fra Spania og Saudi-Arabia vært stasjonert her.

Under den kalde krigen ble det fløyet tokter med spionflyet U2 fra basen. Det finnes mye utstyr for signaletterretning som oppfanger og analyserer russisk samband. Basen har vært viktig i USAs krigføring i Midtøsten helt tilbake til Libanonkrisen i 1958. Flytida er kort til mange strategiske mål.

Forholdet mellom USA og Tyrkia har i perioder vært spent på grunn av Incirlik Air Base. Tyrkia var i utgangspunktet mot at USA skulle bruke basen til angrep mot IS, men godtok det til slutt på betingelse av toktene ikke omfattet luftstøtte til kurdiske styrker. Under kuppforsøket i Tyrkia i 2016 ble strømforsyningen til basen stengt, og det ble innført flyforbud for alle amerikanske militærfly. Den tyrkiske regjeringen hevdet at opprørske generaler brukte basen og i hemmelighet ble støttet av USA.

USA oppbevarer 50 atombomber på basen. Det påstås at president Erdoğan i fortrolige samtaler har truet med å utvikle egne kjernefysiske våpen dersom USA flytter bombene bort fra basen.

## Referanser


## Eksterne lenker
* 
* Global Security web site
Kadena Air Base

**Kadena Air Base**  ( 嘉手納飛行場) er en av det amerikanske flyvåpenets flystasjoner, og ligger på Okinawa i Japan. Den er hjem til 18th Wing. Dette er den største amerikanske flystasjoner i Asia.

## Eksterne lenker
* 
* Great 2MP pictures of Kadena 
* globalsecurity.org on Kadena 
* 498th Tactical Missile Group at Kadena
Kunsan Air Base

**Kunsan Air Base** er en av det amerikanske flyvåpens flystasjoner, og ligger 240 km sør for Seoul, nær byen Gunsan i Sør-Korea, nær Gulehavet. Den er en av to store amerikanske flystasjoner i landet; den andre er Osan Air Base. Kunsan er base for 8th Fighter Wing.

## Eksterne lenker

* Kunsan Air Base official website 
* History of Kunsan Air Base
Bertel O. Steen

**Bertel O. Steen** er et norsk konsern som ble grunnlagt i 1901 av Bertel Otto Steen, med agentur for jern/metall, Gillette barberblad og Colt håndvåpen. 

I 1907 formidlet firmaet for første gang salg av biler, tre biler av merket Cadillac som en amerikansk forretningskontakt hadde sendt på lykke og fromme. To år etter kom bilsalget inn i organiserte former, da firmaet begynte som agentur for Humber, Fiat, Stöwer og Nagant.    

I 2013 ble Bertel O. Steen omorganisert til to konsern. Holdingselskapet Bertel O. Steen Holding AS er organisert i to virksomhetsområder; ett konsern for bil og eiendom (Bertel O. Steen AS) og ett for øvrig virksomhet (Bertel O. Steen Kapital AS). Fra 2022 ble eiendomsvirksomheten flyttet over til Bertel O. Steen Holding.          

## Bilkonsernet Bertel O. Steen AS
Bilkonsernet Bertel O. Steen AS med datterselskaper er et av Norges største service- og handelsselskap. Konsernet importerer bilmerkene Mercedes-Benz, Kia, Peugeot, Citroën, DS, Opel, Smart, Fiat, Fiat Professional, Alfa Romeo, Jeep, Fuso og Setra til Norge og er en betydelig aktør innen bildetalj, bilfinans, verksteddrift og mobilitetsløsninger. Selskapet eier også verkstedkjeden Snap Drive, bildelingstjenesten Otto og eier 47 % av bilabonnementstjenesten Fleks .     

Hovedkontoret ligger i Lørenskog kommune.    

Ved utgangen av 2020 hadde konsernet en omsetning på 19,3 milliarder kroner og sysselsatte 2 613 årsverk. 

## Bilhistorie

* 1907 De tre første Cadillacene solgt gjennom eget agentur.
* 1928 Startet import av Horch
* 1929 Startet import av Mercedes-Benz lastebiler
* 1930 Startet import av Peugeot
* 1934 Startet import av Wanderer
* 1972 Overtar all import av Mercedes-Benz
* 1980 Startet import av Daihatsu
* 1995 Startet import av Kia
* 2003 Kjøper importvirksomheten for Chrysler, Jeep og Dodge fra Møller US Import AS
* 2003 Startet import av Smart-biler
* 2010 Avsluttet import av Chrysler, Jeep, Dodge og Daihatsu 
* 2015 Overtar all import av Citroën og DS i Norge
* 2018 Overtar all import av Opel i Norge
*2021 Overtar all import av Fiat, Fiat Professional, Alfa Romeo og Jeep i Norge

## Referanser


## Eksterne lenker
* 
*
Austbø skole

**Austbø skole** er en midlertidig nedlagt offentlig barne- og ungdomsskole på Austbø i Alstahaug kommune i Nordland. Elevene kommer fra Austbø, Blomsøy og Hestøysund utenfor Sandnessjøen. Skolen hadde omtrent 25 elever og 10 ansatte i 2006.

Skolen ble lagt ned midlertidig i 2016. Elevene kan etter dette velge mellom Tjøtta skole og Søvik skole. Skolen kan gjenåpnes dersom elevtallet tilsier behov.

## Referanser


## Eksterne lenker
* Austbø skoles hjemmeside
Kår

**Kår** var bonde- og slektssamfunnets måte å ordne pensjon for eldre på. Ytelsene ble gitt i naturalia i form av fri kost og losji på gården. Kår ble ofte kontraktfestet (skriftlig avtale) som en del av eier- og generasjonsskiftet på gården. Ordet **føderåd** brukes også, og i Ryfylke brukes ordet *folge* som trolig kommer av å *følge* og som har avledninger som f.eks. folgemann, folgefolk og folgehus.

Kårfolket var de som hadde drevet gården til yngre krefter overtok. De fikk vanligvis gjøre innsats med gårdsdriften i den grad de maktet det, og bidro med barnepass og som tradisjonsbærere. Hadde gården kårbolig, var det dit de flyttet.

Dette kunne hindre friksjon mellom generasjonene. Et visdomsord fra den tid gikk på at «svigerforeldre var gode å ha, men det var en fordel om en måtte ta på seg *utesko* for å besøke hverandre».

Tradisjonen tilsa at også andre slektninger skulle tas vare på, men de fikk sterkere krav om å gjøre nytte for seg, samme hvor lite det var.

## Referanser
Lervåg

**Lervåg** eller **Leirvåg** er et nes i Aure kommune i Møre og Romsdal, fire kilometer sør for fergestedet Tømmervåg på øya Tustna. Stedet har mellom 10 og 15 fastboende. Fra Tømmervåg er det en fergetur på 25 minutter til Kristiansund kommune.

## Referanser
Vedsag

**Vedsag** er et håndverktøy som er laget for å dele opp vedskier til kubber.

Saga besto av et bøyd jernrør og et rett sagblad som sto sammen i trapesform med sagbladet som lengste side. Bøylen ble etterhvert formet flatere, for å bli stivere uten å bli tyngre. I ene enden var en festemekanisme, mens den andre hadde strammer i tillegg. Vedsag fås fortsatt hos jernvarehandleren, men er utkonkurrert av kjedesager med motor.

Sagbladet var grovtannet, med store lommer mellom tennene til å trekke vekk sagspon med. Konstruksjonen var beregnet for saging av tildels rå ved (Tørr ved har andre egenskaper og der brukes andre tannsett).

Vedskiene ble levert i ca. alenlengde, og måtte deles for å passe i en vanlig vedovn. Skiene ble lagt på en sagkrakk og delt i to eller tre etter hvor stor brennkammeret i ovnen var.

På småsteder kunne en ofte støte på «sagemannen» som dro rundt på en elektrisk drevet sirkelsag. Han sto for sagingen for de som ikke maktet det selv for en rimelig penge.

## Se også
* Sag
* Buesag
Fuerza Aérea de Chile

**«Fuerza Aérea de Chile»**, som er det chilenske flyvåpen, ble i sin moderne form etablert 21. mars 1930 med sammenslåingen av hærens og marinens flyvåpen, men kan føre sine røtter helt tilbake til 20. desember 1910 med etableringen av «Servició de Aviación Militar de Chile» og regnes som en av de aller eldste flyvåpen i verden.

## Organisasjon og inventar

Fuerza Aérea de Chile er delt opp i fem brigader.

### Brigader

* **I Brigada Aérea**
** **Grupo de Aviación Nº1**
*** A-36 Halcón lett angrepsfly
*** T-36 treningsfly
** **Grupo de Aviación Nº2**
*** Beechcraft 99 Petrel Alfa/Petrel Beta overvåkningsfly
*** C-212-100 transportfly
*** PA-28-236 Dakota treningsfly
*** UH-1H Iroquois helikopter
** **Grupo de Aviación Nº3**
*** F-16C Bloch 50M jagerfly
*** F-16D Bloch 50M to-seters jagerfly/treningsfly

* **II Brigada Aérea**
** **Grupo de Aviación Nº9**
*** Bell 206B helikopter
*** BK 117B-2 helikopter
*** UH-1H Iroquois helikopter
*** PA-28-236 Dakota treningsfly
*** S-70A-39 helikopter
** **Grupo de Aviación Nº10**
*** Beech Super King Air 200 lett transportfly
*** Boeing 707-321B tankfly
*** Boeing 737-58N transportfly
*** C-130B/H Hercules transportfly

* **III Brigada Aérea**
** **Grupo de Aviación Nº5**
*** DHC-6-300 Twin Otter transportfly
*** O-2A Super Skymaster patruljefly
*** UH-1H Iroquois helikopter

* **IV Brigada Aérea**
** **Grupo de Aviación Nº4**
*** Mirage IIIB jagerfly
*** Mirage 50DC jagerfly
*** Mirage 50CN Pantera jagerfly
** **Grupo de Aviación Nº6**
*** Bell 412
*** DHC-6-300 Twin Otter trasportfly
*** UH-1H Iroquois helikopter
** **Grupo de Aviación Nº12**
*** A-37 Dragonfly lett angrepsfly
*** OA-37B Dragonfly observasjonsfly
** **Grupo de Exploración Antártica Nº19**
*** BO 105CBS helikopter
*** DHC-6-300 Twin Otter trasportfly
 
* **V Brigada Aérea**
** **Grupo de Aviación Nº7**
*** F-5E Tigre III jagerfly
*** F-5F Tigre III to-seters jagerfly/treningsfly
** **Grupo de Aviación Nº8**
*** Bell 412 helikopter
*** C-212-300DF transportfly
*** F-16AM jagerfly
*** F-16BM to-seters jagerfly/treningsfly
*** PA-28-236 Dakota treningsfly

## Fly tidligere i bruk

* AT-6 Texan – treningsfly
* B-26 Invader – angreps-/bombefly
* C-47 Dakota – transportfly
* F-80 Starfighter – jagerfly
* Hunter – jagerfly
* P-47D Thunderbolt – jagerfly
* PBY-5 Catalina – amfibiefly/patruljefly
* T-33 Shooting Star – treningsfly
* T-34 Mentor – treningsfly
* T-37 Tweet – treningsfly
* UH-16 Albatross – amfibiefly/patruljefly
* Vampire -jagerfly

## Eksterne lenker

Hjemmesiden til Fuerza Aérea de Chile
Knut Flatin

**Knut Flatin** (1945–2025) var en norsk maler og grafiker.

## Bakgrunn
Flatin var fra Telemark, og vokste opp på grensen mellom Seljord og Kviteseid.

## Utdanning og arbeider
Han gikk på Statens Håndverks- og Kunstindustriskole i perioden 1964–1967, og Kunstakademiet 1967–1972 under blant andre Reidar Aulie, Alf-Jørgen Aas og Halvdan Ljøsne. Etter dette hadde han også et studieopphold ved Jan van Eyck-akademiet i Maastricht i Nederland. Han var også elev av grafikeren Terje Grøstad, som var bosatt i Flatdal i Seljord kommune.

Flatin debuterte på Høstutstillingen med tegning i 1964, og arbeidet senere med både grafiske teknikker og maleri. Blant de norske institusjonene som har kjøpt inn verker av Flatin er Nasjonalgalleriet, Riksgalleriet, Bergen Billedgalleri, Christiansands Billedgalleri, og han er også representert i Norsk Hydros kunstsamling og i Stortinget.

## Kunstnerisk formspråk
Knut Flatin malte i en abstrakt form. Han brukte ofte rødt og varme farger, men fargebruken kunne også være sparsom og neddempet. Store flater, forenkling og kresen bruk av farger og former preger disse bildene, som ofte er malt i akryl med brede strøk og laserende virkning.


Fil:Heer katalog05 008.jpg|«Vannspeil» 2005, akryl 100x120
Fil:M58heer2511 jpg 342470g.jpg|«Dialog» 2002, akryl 120x160


## Referanser


## Eksterne lenker
* 
* Knut Flatin sin hjemmeside
* Knut Flatin forteller
* Kulturnetts biografi
Corvus (våpen)

En ***corvus*** («ravn» på latin) var en romersk, militær bordingsinnretning, brukt mot Karthago i sjøkrigen under den første punerkrig.

I Bok III av sin *Historie* beskriver Polybios *corvus* som en 1,2 meter bred og 10,9 m lang bro, med en lite rekkverk på begge sider. Innretningen ble trolig brukt over baugen på skipet, der et system av trinser og en påle gjorde det mulig å heve og senke broen. Under broen var det en stor spiss, formet som et fuglenebb (derav navnet «ravnen»). Spissens formål var å spidde fiendens skipsside når *corvus* ble senket. Dermed fikk legionærene trygg passasje mellom skipene.

I det tredje århundre f.Kr. var Roma langt fra en maritim stormakt, og romerne hadde lite eller ingen erfaring på havet. Faktisk hadde ikke den romerske republikk hatt noen kampanjer utenfor Den italienske halvøy før den første punerkrig. Republikkens militære styrke var på land, hos de godt displinerte legionærene. *Corvus* gjorde det mulig for romerne å bruke landhæren mot den overlegne karthagenske marinen, og bordingsinnretningen medførte at romerne vant flere slag, blant annet det berømte slaget ved Mylae, ved Sulci, Tyndaris og Ecnomus.

Til tross for sine fordeler var *corvus* en ganske stor belastning for skipene. Moderne beregninger viser at vekten på innretningen måtte ha påvirket fartøyenes sjøegenskaper. Romerne mistet nesten to hele flåter i stormer, en i 255 f.Kr. og en i 249 f.Kr., trolig på grunn av den reduserte stabiliteten corvusen forårsaket. Disse tapene var trolig grunnen til at romerne sluttet å utstyre skipene med corvus mot slutten av krigen.
Saipem

**Saipem** er det nest største oljeserviceselskap i verden i konkurranse med Acergy, Subsea7, TechnipFMC. Selskapet er delt i tre enheter: Onshore, offshore og oljeboring. Virksomheten er internasjonal med aktiviteter i Nord-Afrika, Sentral-Asia, Midtøsten, Vest-Afrika og Sørøst-Asia. Det var tidligere et datterselskap i ENI-gruppen, som per 2022 fortsatt hadde en eierandel på 30 %.

Saipem sysselsetter mer enn  ansatte fra mer enn 100 nasjoner. Selskapet har filialer i India, Kroatia, Romania og Indonesia.
## Eksterne lenker
*